अब नल का पानी भी महंगा
नलका पानी अब महंगा हो गया है। जलदाय विभाग ने सभी वर्गों के उपभोक्ताओं के पानी की दरों में वृद्धि की है। ऐसे में अब सभी उपभोक्ताओं के नलों के बिल बढ़ी हुई दर से ही आएंगे।
शहर सहित क्षेत्र में जलदाय विभाग की ओर से रावतभाटा-पचपहाड़ पेयजल योजना से जलापूर्ति की जाती है। इस योजना में करीब 12 हजार नल कनेक्शन है। इनमें से आधे शहरी क्षेत्र में और आधे ग्रामीण क्षेत्र में हैं। जलदाय विभाग ने क्षेत्र में गत नवंबर माह से ही पानी की दर बढ़ा दी है।
विभागीय सूत्रों के अनुसार पानी के उपयोग के अनुसार क्षेत्रवार पानी की दर निर्धारित की गई है। ऐसे में दो माह का शहरी क्षेत्र में जो बिल 100-120 रुपए का आता था, वो अब 150 से 165 रुपए तक आएगा। वहीं ग्रामीण क्षेत्र में जो बिल 60-84 रुपए तक आता था, वो अब 100 से 120 रुपए तक आएगा।
नल के पानी की यह दर बढ़ाने का असर क्षेत्र के हजारों कनेक्शनधारियों पर पड़ेगा। अधिकारियों के अनुसार पानी के बिलों में करीब 17 साल बाद बढ़ोतरी हुई है। इसके बीच में बढ़ोतरी नहीं हुई थी। इस दौरान पानी के मुकाबले बहुत कम राशि उपभोक्ताओं से ली जा रही थी। अब भी इसमें कुछ ही बढ़ोतरी की गई हैं।
hin_Deva hin_Deva hin_Deva hin_Deva hin_Deva